باش ناظیر بینالی ییلدیریم 15 ژوئیه‌دن سونرا فئتونون بوتون قوروم‌لاردان تمیزلندیگینی، بون‌ان سونرا نؤوبه‌ده ترور تشکیلاتی پ.ک.ک-نین اولدوغونو سؤیله‌دی.
باش ناظیر دیاربکرده شرق و جنوب-شرقی آنادولو بؤلگه‌لری‌نین اجتماعی رای لیدرلری و قئیری-حکومت تشکیلات‌لاری‌نین نماینده‌لری ایله شام یئمگینده بیر آرایا گلدی.
ترورلا موباریزه‌ده میللتین دستگی‌نین اولدوغونو وورغولایان باش ناظیر ییلدیریم دئدی کی، نئجه 15 ژوئیه‌دن سونرا فئتونو بوتون قوروم‌لاردان تمیزلییریکسه، بوتون شیرکت‌لرینی، تحصیل قوروم‌لارینی، ساغلیق تشکیلات‌لارینی، درنگ‌لرینی، وقف‌لرینی، سندیکالارینی باغلادیق، ایندی نؤوبه‌ده ترور تشکیلاتی پ.ک.ک وار. بلدیه صدری  کاندیل‌دن  امر آلاجاق گلیب بوردا میدان اوخویاجاق میللتین قانینی امه‌جک. هئچ کس ایستدیگی کیمی حرکت ائده بیلمز. بو میللتی هدف گؤتورن هر کس‌دن حساب سورولا‌جاق‌دیر.
تئررورلا موباریزه‌ده قرارلی آددیم‌لار آتیلدیغینی وورغولایان باش ناظیر قئید ائتدی کی، ترور تشکیلاتی پ.ک.ک ایله هر یئرده موباریزه‌میز داوام ائده‌جک‌دیر. بو تشکیلاتین آتدیغی هر آددیم ایزلنه‌جک و قارشی‌سی آلینا‌جاق. آرتیق هانسی ایشلری گؤرجگیمیزی داها دقیق بیلیریک. یول خریته‌میز معلوم‌دور. ترور تشکیلاتی‌نین هوجوم ائتمه‌سی گؤزلنیلمه‌یه‌جک. تروریستلر یئرلشدیک‌لری یئرلرده ضررسیزلش‌دیریله‌جک. ترورون کؤکونون کسیلمه‌سی اوچون لازیم گلن هر شئی یئرینه یئتیریله‌جک.
باش ناظیر بینالی ییلدیریم سوریه‌نین شیما‌لی‌نین ترور تشکیلاتلاریندان‌ تمیزلنمه‌سی اوچون باشلادیلان "فرات قالخانی" عملیاتینادا توخونا‌راق دئدی کی، عززدن جرابلسا قدر 91 کیلومتر سرحد تامامیله تهلوکه‌سیز حالا گتیریلدی. اورداکی ایشیمیز داعش، پ.ی.د، ی.پ.گ، پ.ک.ک کیمی ترور عنصرلرینی تمیزلمک، تورکیه‌یه گلیب ضرر وئرمه‌سی‌نین قارشی‌سینی آلماق‌دیر. سرحدلریمیزین تهلوکه‌سیزلیگینی تامین ائتمک، وطنداش‌لاریمیزین تهلوکه‌سیزلیگینی ضمانت آلتینا آلماق‌دیر. بو بیزیم قانونی حاقیمیزدیر.
